English: Could I thank the Member for those comments? To start with autism, this is something, of course, that is being considered at present by the liaison committee, in terms of seeing in what way we can develop legislation on autism, and particularly whether we can ensure that the action plan can be strengthened through being placed on a statutory basis ultimately. That is being dealt with in that process. In terms of physical chastisement, that is being developed at present. There was, of course, a commitment in the Labour Party manifesto to move this forward, and it will happen, but not in the first year. However, there is work happening on policy and on ensuring what kind of legislation is needed. In terms of Diamond, that's something relatively new. I don't think that there will be legislation this year, but there might be changes in the wake of what Diamond has said, and we'll have to consider that over the next few months. Regarding the environment, one of the things that we don't know at present is what will happen to EU law once we leave the EU. We know, of course, in terms of the Republic of Ireland or Irish Free State model, as in the 1920s, what they said then was that the law would stay as it was until it changed. What we need to consider in this process is whether we will need to re-legislate on everything, or will everything stay in place, which gives us more of an opportunity, then, to consider having some kind of comprehensive legislation in order to ensure that we have law that draws everything under one Act. That's a big piece of work, of course - something perhaps for the Law Commission to consider, ultimately - but what's not clear at present is what will happen to EU law once we leave. Will it continue, or will it fall by the wayside? We have to be ready for that. In terms of the CAP, there is an opportunity for us to discuss with the farming unions what kind of Welsh agricultural policy we should have, ultimately, and what the payments would look like. Policy is one thing, but money's another, of course, and we have to ensure that every penny that's given to Welsh farmers at the moment is still available, ultimately, from the British pot, if I can call it that. So, it's not obvious as to whether we will need primary legislation on CAP - we are considering that - but the process of discussing this with the unions is starting next week. I know that there is a meeting on Monday to kick this process off in terms of developing a Welsh agricultural policy.
Welsh: A gaf i ddiolch i'r Aelod am y sylwadau hynny? I ddechrau gydag awtistiaeth, mae hwn yn rhywbeth, wrth gwrs, sy'n cael ei ystyried ar hyn o bryd gan y pwyllgor cydweithio, sef 'liaison', ynglŷn â gweld ym mha ffordd y gallwn ni ddatblygu deddfwriaeth ar awtistiaeth, yn enwedig a oes yna fodd sicrhau bod y cynllun gweithredol yn cael ei gryfhau trwy ddod yn statudol yn y pen draw. Mae hwn yn rhywbeth sy'n cael ei ddelio ag ef trwy'r broses honno. Ynglŷn â chosb corfforol, mae hwn yn rhywbeth sy'n cael ei ddatblygu ar hyn o bryd. Mi oedd yna rywbeth ym maniffesto Plaid Lafur, sef addewid i symud hwn ymlaen, a bydd hynny yn digwydd, ond nid wrth gwrs yn y flwyddyn hon, ond mae'r gwaith yn dechrau ynglŷn â pholisi a sicrhau pa fath o ddeddfwriaeth fyddai ei heisiau. Ynglŷn â Diamond, wel, mae Diamond wrth gwrs yn rhywbeth a fydd yn weddol newydd. Nid wyf yn meddwl y bydd yna ddeddfwriaeth yn y flwyddyn hon, ond efallai y bydd yna newidiadau yn sgil beth y mae Diamond wedi ei ddweud. Mae hwn yn rhywbeth i ni, wrth gwrs, ei ystyried dros y misoedd nesaf. Ynglŷn â'r amgylchedd, wrth gwrs, un o'r pethau nad ydym yn gwybod ar hyn o bryd yw beth fydd yn digwydd i gyfraith Ewrop unwaith y byddwn ni'n gadael Ewrop. Rŷm ni'n gwybod, wrth gwrs, ynglŷn â model Gweriniaeth Iwerddon neu Wladwriaeth Rydd Iwerddon, fel yn y 1920au, beth ddwedon nhw bryd hynny oedd y byddai'r ddeddfwriaeth a'r gyfraith yn sefyll yn gwmws fel yr oedd nes ei bod yn newid. Beth mae'n rhaid i ni ei ystyried yn ystod y broses yw a fydd yn rhaid ailddeddfu ar bopeth unwaith eto, neu a fydd popeth yn sefyll yn ei le, sy'n rhoi mwy o gyfle inni, wedyn, ystyried a oes eisiau, mi ddwedwn i, cael rhyw fath o Ddeddf gynhwysfawr er mwyn sicrhau bod gyda ni Ddeddf sy'n tynnu popeth yn y byd amgylcheddol i mewn i un Ddeddf. Mae hynny'n waith mawr, wrth gwrs - rhywbeth, efallai, i Gomisiwn y Gyfraith ei ystyried yn y pen draw - ond beth nad yw'n glir ar hyn o bryd yw beth fydd yn digwydd i gyfraith yr Undeb Ewropeaidd unwaith y byddwn ni'n gadael. A yw'n parhau, neu a yw popeth yn cwympo? Mae'n rhaid inni fod yn barod am hynny. Ynglŷn â'r polisi cyffredinol ar amaeth - y CAP, wrth gwrs - mae yna gyfle inni siarad ac i drafod gyda'r undebau ffermio ynglŷn â pha fath o bolisi amaethyddol Cymreig y dylwn ni ei gael yn y pen draw. Sut fydd y taliadau'n edrych? Mae polisi yn un peth, mae arian yn rhywbeth arall, wrth gwrs, ac mae'n rhaid sicrhau bod pob ceiniog sy'n cael ei roi i ffermwyr Cymru ar hyn o bryd ar gael yn y pen draw o'r crochan Prydeinig, os gallaf ei alw'n hynny. Felly, nid yw'n amlwg a fydd eisiau deddfwriaeth sylfaenol ar y CAP - rydym yn ystyried hynny - ond mae'r broses o drafod hyn gyda'r undebau yn dechrau wythnos nesaf. Rwy'n gwybod bod yna gyfarfod ddydd Llun er mwyn dechrau'r broses hon o ddatblygu polisi amaethyddol Cymreig.